Port Louis

Port Louis  (Porlwi e kreoleg Maoris) eo kêr-benn republik Moris, er Meurvor Indez. Kêr ha porzh brasañ ar vro an hini eo ivez. Ur c'hêr industriel ha touristel eo war un dro, ha deuet eo da vezañ ivez brasañ plas arc'hantel Afrika issahariat asambles gant Johannesburg.

Glad savadurioù ar c'hêr zo ur skeudenn eus he istor trevadennel pinvidik. Bez eus tiez trevadennel gall eus an  kantved (en o zouez Ti ar Gouarnour), moskeenn Jummah, Iliz-veur saoz Saint James, an templ indian tamil, C'hoariva Port Louis, tachenn ar redadegoù "Champ de Mars" hag ar bagodenn sinaat.

Caudan Waterfront eo marina nevez Port Louis, ul lec'h touristel eo lec'h ma kaver kalz stalioù, pretioù, letioù hag ur greizenn arz.

Busoù he deus ar c'hêr, hag ur "metro skañv" hag a ya betek Curepipe, eil kêr ar vro e 15 km alese, abaoe 2019. An aerborzh etrebroadel Sir Seewoosagur Ramgoolam emañ e 48 km eus ar gêr-benn. Div c'har ar c'hirri-boutin he deus ivez.

 Istor anv kêr 
Anvet e voe Noordwester Haven da gentañ gant an Hollandiz, da lavaret eo Porzh ar Gwalarn. Troet e voe e Port Nord-Ouest gant ar C'hallaoued goude. Port-Louis a voe roet d'ar c'hêr, marteze en enor d'ar roue gall Loeiz XV e 1721 pe 1722, pe marteze en enor da Porzh-Loeiz da vare ar gouarnour Mahé de la Bourdonnais e 1735. E-pad an Dispac'h gall e voe adanvet Port Nord-Ouest hag ivez Port de la Montagne evit ar porzh ha Ville de la Montagne evit kêr etre 1793 ha 1795. E miz Eost 1806, e-pad impalaeriezh Buonaparte, e voe anvet  Port-Napoléon gant ar gouarnour Decaen, ha pa erruas ar Saozon e 1810 e voe roet endro he anv a Port Louis (hep barrennig).
 Poblañs 
147 688 a dud a oa o chom eno e 2003, 149 194 hervez niveradeg 2015, ha 147 066 hervez niveradeg 2018.

 Deskadurezh 
Skolioù publik ha prevez a zo e Port Louis. Goproù ha frejoù zo ar skolioù prevez a zo paeet gant ar gouarnamant avat. Chom a ra d'ar gerent paeañ ar frejoù-skol, evit al levrioù hag an unwiskoù da skouer, met prestoù war gampi izel a vez kinniget dezho gant ar gouarnamant.

Ur skol-veur publik zo er vro : Skol-veur an Teknologiezhioù Moris, e distrig Port Louis. Skolioù prevez zo ivez e teknologiezhioù ar c'helaouiñ, ar management, ar gontouriezh hag ar glañvdiourezh. 

 Gevelliñ 
 Kêr Bro Banniel Abaoe Sant-Maloù Breizh  border|25px  1999 Kebek Kebek border|25px La PossessionKêr La Possession - ar c'hêrioù  gevellet La Réunion border|25px Doha Qatar 25px Ahmedabad India 25px Jaipur India 25px Glasc'ho Skos 25px Foshan Republik Pobl Sina 25px Franceville Gabon 25px  Karachi Pakistan 25px  Erlangen Alamagn 25px

 Tud ganet e Port-Louis 
 Charles-Édouard Brown-Séquard (1817-1894), fiziologour ha neurologour
 Henri Le Sidaner (1862-1939), livour gall

 Notennoù ha daveoù  

 Liammoù diavaez 

  Touristañ e Port Louis
  lec'hienn an ti-kêr

Rummad:Kêrioù-penn Afrika
Rummad:Maoris